Dafnio vienuolynas

Dafnio vienuolynas () – graikų ortodoksų vienuolynas Graikijoje, 11 km į šiaurės vakarus nuo Atėnų centro, Chaidariono priemiestyje, prie kelio iš Atėnų į Eleusiną. Vienuolynas pavadintas pagal jį supančią lauramedžių giraitę ( – 'lauras').Kyriacopoulou, Helen (1956). The Daphne Monastery: History, Architecture, Mosaics. Athens: Society for Peloponnesian Studies, 1956. p. 10.

Vienuolynas įkurtas VI a. pab. buvusios Apolono šventyklos vietoje (tą šventyklą dar 395 m. nuniokojo gotai). Ši šventykla buvo jonėninio stiliaus, išlikę dalis jo kolonų ir pamatai. Statant vienuolyną dalis šventyklos griuvėsių buvo panaudota kaip statybinė medžiaga. Pirmasis vienuolynas pastatytas kaip tvirtovė su bazilika centre. IX–X a. senasis vienuolynas buvo nuniokotas, XI–XII a. atstatytas. Iš senojo pastato liko tik apsauginė siena ir vienuolių celės, o bažnyčia perstatyta nauja, aštuonkampė, taip pat įrengtas refektoriumas, koplyčia ir kapinės.Darling, Janina (2004). Architecture of Greece. Westport, CT: Greenwood Press. p. 69. Frankokratijos laikotarpiu vienuolyno reikšmė sumenko, jis tapo Belevo abatijos Prancūzijoje valda, priklausė cistersams.Diez, Ernest (1931). Byzantine Mosaics in Greece. Cambridge, Massachusetts: Harvard University Press. p. 409. 1458 m. Graikiją užvaldžius Osmanams, cistersai vienuolyną apleido. 1999 m. pastatas nukentėjo nuo žemės drebėjimo.

Dafnio vienuolynas vertinamas dėl savo išskirtinių paauksuotų mozaikų, kurios laikomos puikiais bizantiškojo meno pavyzdžiais. Tarp svarbiausių vaizdinių: Kristus Visatos Valdovas, Kristaus gimimas, Kristaus krikštas, Paskutinioji vakarienė, Nukryžiavimas, Švč. Marijos Ėmimas į Dangų ir kt. Išlikusi autentiška cerkvės struktūra.

1990 m. Dafnio vienuolynas kartu su Chijo Naujuoju vienuolynu ir Palaimintojo Luko vienuolynu įtrauktas į UNESCO pasaulio paveldo sąrašą.Monasteries of Daphni, Hosios Loukas and Nea Moni of Chios, unesco.org

 Šaltiniai 

Kategorija:Graikijos stačiatikių  vienuolynai